CELEX: 32015R0491
Language: sl
Date: 2015-03-23 00:00:00
Title: Uredba Komisije (EU) 2015/491 z dne 23. marca 2015 o spremembi Uredbe (EU) št. 605/2014 o spremembi Uredbe (ES) št. 1272/2008 Evropskega Parlamenta in Sveta o razvrščanju, označevanju in pakiranju snovi ter zmesi z namenom vnosa stavkov o nevarnosti in previdnostnih stavkov v hrvaškem jeziku in njene prilagoditve tehničnemu in znanstvenemu napredku  Besedilo velja za EGP

24.3.2015   
            
            
               SL
            
            
               Uradni list Evropske unije
            
            
               L 78/12
            
         UREDBA KOMISIJE (EU) 2015/491
   z dne 23. marca 2015
   o spremembi Uredbe (EU) št. 605/2014 o spremembi Uredbe (ES) št. 1272/2008 Evropskega Parlamenta in Sveta o razvrščanju, označevanju in pakiranju snovi ter zmesi z namenom vnosa stavkov o nevarnosti in previdnostnih stavkov v hrvaškem jeziku in njene prilagoditve tehničnemu in znanstvenemu napredku
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (1) in zlasti člena 37(5) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 605/2014 (2), ki je bila sprejeta 5. junija 2014, določa uporabo novih ali posodobljenih določb za usklajeno razvrščanje in označevanje številnih snovi od 1. aprila 2015. Zaradi zamud v postopku sprejemanja navedene uredbe je prehodno obdobje do začetka uporabe Uredbe (EU) št. 605/2014 bistveno krajše od tistih, ki se uporabljajo za prejšnje prilagoditve tehničnemu in znanstvenemu napredku. Zdi se, da deset mesecev ni dovolj, da bi se gospodarski subjekti lahko prilagodili novim pravilom, od katerih nekatera vplivajo na kemikalije, ki se pogosto uporabljajo. Datum začetka uporabe bi bilo zato treba odložiti, da se omogoči prehodno obdobje, ki je v skladu s prakso za prejšnje prilagoditve tehničnemu napredku iz Uredbe (ES) št. 1272/2008.
            
         
               (2)
            
            
               Za zagotovitev, da se gospodarski subjekti lahko čim prej zanesejo na odložitev datuma za obvezno uporabo, mora ta uredba začeti veljati čim prej po njeni objavi v Uradnem listu Evropske unije.
            
         
               (3)
            
            
               Ukrepi iz te uredbe so v skladu z mnenjem odbora, ustanovljenega na podlagi člena 133 Uredbe (ES) št. 1907/2006 Evropskega parlamenta in Sveta (3) –
            
         SPREJELA NASLEDNJO UREDBO:
   Člen 1
   V členu 3 Uredbe (EU) št. 605/2014 se odstavek 3 nadomesti z naslednjim:
   
      „3.   Člen 1(3) se uporablja od 1. januarja 2016.“
   
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. marca 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 353, 31.12.2008, str. 1.
   
      (2)  Uredba Komisije (EU) št. 605/2014 z dne 5. junija 2014 o spremembi Uredbe (ES) št. 1272/2008 Evropskega Parlamenta in Sveta o razvrščanju, označevanju in pakiranju snovi ter zmesi z namenom vnosa stavkov o nevarnosti in previdnostnih stavkov v hrvaškem jeziku in njene prilagoditve tehničnemu in znanstvenemu napredku (UL L 167, 6.6.2014, str. 36).
   
      (3)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).